Likumprojekta

**„Grozījumi likumā „Par reglamentētajām profesijām un profesionālās kvalifikācijas atzīšanu””**

sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. Pamatojums | Ministru kabineta 2009.gada 24.februāra sēdes protokollēmuma (prot. Nr.14 48.§) 2.punktā dotais uzdevums Veselības ministrijai sagatavot un veselības ministram iesniegt noteiktā kārtībā Ministru kabinetā likumprojektu par grozījumiem likumā "Par reglamentētajām profesijām un profesionālās kvalifikācijas atzīšanu", saskaņojot tajā minētās reglamentētās profesijas veselības aprūpes jomā ar Ministru kabineta 2009.gada 24.februāra noteikumos Nr.192 „Ārstniecības personu un ārstniecības atbalsta personu reģistra izveides, papildināšanas un uzturēšanas kārtība”” noteikto ārstniecības personu un ārstniecības atbalsta personu klasifikatoru. |
| 2. Pašreizējā situācija un problēmas | Likuma „Par reglamentētajām profesijām un profesionālās kvalifikācijas atzīšanu”” (turpmāk – Likums) 9.panta otrajā punktā ir iekļauts saraksts ar veselības aprūpes jomā reglamentētajām profesijām, kurām kvalifikācijas prasības nosaka akreditētas izglītības programmas. Savukārt atbilstoši Ārstniecības likumā dotajam deleģējumam Ministru kabinets 2009.gada 24.februārī ir izdevis noteikumus Nr.192 „Ārstniecības personu un ārstniecības atbalsta personu reģistra izveides, papildināšanas un uzturēšanas kārtība”, kuros ir iekļauti ārstniecības personu un ārstniecības atbalsta personu uzskaitei izmantojamie klasifikatori. Saskaņā ar šiem klasifikatoriem tiek noteiktas ārstniecības personu profesijas. Minētie Ministru kabineta noteikumi paredz plašāku ārstniecības personu profesiju loku, kā tas šobrīd ir noteikts Likumā. Ņemot vērā minēto, nepieciešams precizēt Likumā iekļauto veselības aprūpes jomā reglamentēto profesiju sarakstu.Saskaņā ar Likuma 12.panta otrās daļas prasībām personas prakses tiesības zobārsta profesijas pamatspecialitātē apliecina medicīniskās izglītības diploms par akreditētas zobārstniecības rezidentūras izglītības programmas apguvi un profesionālās kvalifikācijas sertifikāts. Savukārt dzīvē rezidentūras programma zobārsta pamatspecialitātes iegūšanai nekad nav tikusi realizēta un prakses tiesības zobārsta pamatspecialitātē tiek piešķirtas uz ārstniecības personas sertifikāta pamata, kas izsniegts personai, kura pēc akreditētas pilna laika zobārstniecības studiju programmas apguves un diploma iegūšanas sertificēta zobārsta uzraudzībā ir divus gadus veikusi profesionālo darbību zobārsta profesijā.Analizējot normatīvo aktu prasības zobārsta kvalifikācijas iegūšanai, tika konstatēts, ka:* saskaņā ar Ministru kabineta 2009.gada 24.februāra noteikumos Nr.192 „Ārstniecības personu un ārstniecības atbalsta personu reģistra izveides, papildināšanas un uzturēšanas kārtība” iekļautajiem ārstniecības personu uzskaitei izmantojamiem klasifikatoriem zobārsts vienlaikus ir gan profesija, gan pamatspecialitāte;
* Ministru kabineta 2009.gada 24.marta noteikumi Nr.268 „Noteikumi par ārstniecības personu un studējošo, kuri apgūst pirmā vai otrā līmeņa profesionālās augstākās medicīniskās izglītības programmas, kompetenci ārstniecībā un šo personu teorētisko un praktisko zināšanu apjomu” šobrīd neparedz zobārsta pamatspecialitātei atšķirīgu kompetenci ārstniecībā, kā tas ir noteikts zobārsta profesijai;
* Eiropas Parlamenta un Padomes direktīvā 2005/36/EK *Par profesionālo kvalifikāciju atzīšanu* noteiktās prasības paredz vismaz piecus gadus ilgas pilna laika teorētiskās un praktiskās studijas, kuras aptver šīs direktīvas V pielikuma 5.3.1.punktā aprakstīto programmu, zobārsta ar pamatapmācību kvalifikācijas iegūšanai. Savukārt minētā prasība pilnā mērā tiek realizēta akreditētas pilna laika zobārstniecības studiju programmas realizācijas ietvaros.

Ņemot vērā iepriekš minēto un atbilstoši Latvijas Zobārstu asociācijas un Latvijas Ārstu biedrības paustajam viedoklim rezidentūras programmas realizācija zobārsta pamatspecialitātes iegūšanai nav lietderīga. Līdz ar to nepieciešams precizēt Likuma normas, kas nosaka vispārējās prasības zobārsta izglītībai un paredzēt, ka jaunās prasības zobārsta kvalifikācijai ir piemērojas arī tai kvalifikācijai, kas iegūta pirms iepriekš minēto grozījumu stāšanās spēkā. |
| 3.  Saistītie politikas ietekmes novērtējumi un pētījumi | Nav attiecināms |
| 4. Tiesiskā regulējuma mērķis un būtība | Likumprojekts „Grozījumi likumā „Par reglamentētajām profesijām un profesionālās kvalifikācijas atzīšanu”” (turpmāk - likumprojekts) paredz:1. precizēt Likumā iekļauto veselības aprūpes jomā reglamentēto profesiju, kurām kvalifikācijas prasības nosaka akreditētas izglītības programmas, sarakstu;
2. precizēt Likumā iekļautās tiesību normas, kuras nosaka personas tiesības veikt profesionālo darbību zobārsta profesijā un zobārsta profesijas specialitātēs;
3. papildināt pārejas noteikumus ar tiesību normu, kas paredz, ka jaunās prasības zobārsta kvalifikācijai ir piemērojas arī tai kvalifikācijai, kas gūta pirms šā likumprojekta stāšanās spēkā.

Veicot minētos Likuma grozījumus, pilnībā tiks atrisinātas 2.punktā minētās problēmas. |
| 5. Projekta izstrādē iesaistītās institūcijas | Latvijas Ārstu biedrība, Latvijas Zobārstu asociācija |
| 6. Iemesli, kādēļ netika nodrošināta sabiedrības līdzdalība | Nav attiecināms |
| 7. Cita informācija | Nav |

|  |
| --- |
| **II. Tiesību akta projekta ietekme uz sabiedrību** |
| 1. Sabiedrības mērķgrupa | Likumprojekta tiesiskais regulējums attiecas uz ārstniecības personām. Ārstniecības personu un ārstniecības atbalsta personu reģistrā ir reģistrētas 41605 ārstniecības personas. |
| 2. Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Nav attiecināms |
| 3. Tiesiskā regulējuma finansiālā ietekme | Nav attiecināms |
| 4. Tiesiskā regulējuma nefinansiālā ietekme | Tiesiskais regulējums ārstniecības personām nerada jaunas tiesības un neuzliek jaunus pienākumus, precizējot tiesību normas tiek radītas vienlīdzīgas iespējas.  |
| 5. Administratīvās procedūras raksturojums | Likumprojekts nerada ietekmi uz administratīvajām procedūrām. |
| 6. Administratīvo izmaksu monetārs novērtējums | Nav attiecināms |
| 7. Cita informācija | Nav  |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Nav attiecināms |

|  |
| --- |
| **IV. tiesību akta projekta ietekme uz spēkā esošo tiesību normu sistēmu** |
| 1. Nepieciešamie saistītie tiesību aktu projekti | Likumprojektam stājoties spēkā, nepieciešams veikt grozījumus Ministru kabineta 2002.gada 19.februāra noteikumos Nr.68 „Izglītības programmu minimālās prasības zobārsta, farmaceita, māsas un vecmātes profesionālās kvalifikācijas iegūšanai”, svītrojot tiesību normu, kas nosaka minimālo rezidentūras izglītības programmas ilgumu zobārstniecībā. |
| 2. Cita informācija | nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. Saistības pret Eiropas Savienību | Nav attiecināms |
| 2. Citas starptautiskās saistības | Nav attiecināms |
| 3. Cita informācija | Eiropas Parlamenta un Padomes direktīvas 2005/36/EK *Par profesionālo kvalifikāciju atzīšanu* V pielikuma 5.3.2.punktā ir iekļauts saraksts ar dokumentiem, kuri apliecina attiecīgajā dalībvalstī iegūtu zobārsta ar pamatapmācību kvalifikāciju. Minētais saraksts ir veidots atbilstoši katras valsts nacionālajam regulējumam attiecībā uz kvalifikāciju apliecinošajiem dokumentiem. Atbilstoši Likumā noteiktajām prasībām zobārsta kvalifikācijas iegūšanai Eiropas Parlamenta un Padomes direktīvas 2005/36/EK *Par profesionālo kvalifikāciju atzīšanu* V pielikuma 5.3.2.punktā ir iekļauta norāde, ka Latvijā pēc 2004.gada 1.maija iegūtu zobārsta kvalifikāciju apliecina zobārsta diploms, rezidenta diploms un ārstniecības personas sertifikāts. Ņemot vērā, ka Latvijā netiek realizēta rezidentūras programma zobārsta pamatspecialitātes iegūšanai, rodas grūtības ārvalstīs atzīt Latvijā iegūtas zobārsta ar pamatapmācību profesionālo kvalifikāciju, jo persona nevar uzrādīt visus direktīvā norādītos dokumentus. Tā piemēram, minētā iemesla dēļ Latvijā iegūta zobārsta ar pamatapmācību kvalifikācija netiek atzīta Vācijā, neskatoties uz Latvijas puses atkārtoti Vācijas kompetentajām institūcijām sniegtajiem situācijas skaidrojumiem. 2010.gada pavasarī Hamburgas administratīvā tiesa privātpersonas rosinātā tiesas procesā ir pieņēmusi negatīvu lēmumu par Latvijā iegūtas zobārsta ar pamatapmācību kvalifikācijas atzīšanu. Šobrīd Hamburgas administratīvajā tiesā norit vēl viens tiesas process par Latvijā iegūtas zobārsta ar pamatapmācību kvalifikācijas atzīšanu. Līdz ar to pastāv risks, ka pret Latviju varētu tikt rosināta pārkāpuma procedūra sakarā ar Eiropas Parlamenta un Padomes direktīvas 2005/36/EK *Par profesionālo kvalifikāciju atzīšanu* normu pārkāpumu, tas ir, par to, ka Latvija nenodrošina iespēju personai iegūt visus direktīvā minētos kvalifikāciju apliecinošos dokumentus, tādējādi radot šķēršļus Eiropas Savienības dalībvalsts pilsoņiem uzsākt darbību reglamentētajā profesijā dalībvalstī, kas nav tā dalībvalsts, kurā viņi ieguvuši savu profesionālo kvalifikāciju. Ņemot vērā minēto un lai nodrošinātu Latvijā iegūtas zobārsta ar pamatapmācību kvalifikācijas atzīšanu citās Eiropas Savienības dalībvalstīs, nepieciešams rosināt izmaiņas Eiropas Parlamenta un Padomes direktīvas 2005/36/EK *Par profesionālo kvalifikāciju atzīšanu* V pielikuma 5.3.2.punktā, svītrojot no Latvijā iegūtas zobārsta ar pamatapmācību kvalifikāciju apliecinošo dokumenta saraksta rezidenta diplomu. Lai Eiropas Komisijā iesniegtu notifikāciju par minēto grozījumu nepieciešamību, vispirms ir jāveic grozījumi nacionālajā regulējumā, tas ir, jāveic attiecīgi grozījumi Likumā. |

|  |
| --- |
| **1.tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Nav attiecināms |
|  |
| A | B | C | D |
|  Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos. |
| Eiropas Parlamenta un Padomes direktīva 2005/36/EK *Par profesionālo kvalifikāciju atzīšanu* 34.pants35.pants36.pantsV pielikuma 5.3.1.punkts5.3.2.pinkts5.3.3.punkts | 4.punkts | Likumprojekts pārņem direktīvu pilnībā  | Attiecīgais likumprojekta punkts neparedz stigrākas prasības kā tas ir noteikts direktīvā |
|  |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas.Kādēļ? | Nav attiecināms  |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Nav attiecināms  |
| Cita informācija | Nav |

|  |
| --- |
| **2.tabula****Ar tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem****Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Nav attiecināms  |
|  |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību.Vai arī norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz attiecīgu skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā. |
| Nav attiecināms | Nav attiecināms | Nav attiecināms |
|  |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Nav attiecināms |
| Cita informācija | Nav |

|  |
| --- |
| **VI. Sabiedrības līdzdalība un šīs līdzdalības rezultāti** |
| 1. Sabiedrības informēšana par projekta izstrādes uzsākšanu | 2010.gada 1.maijā Latvijas Ārstu biedrībā notika tikšanās ar Latvijas Ārstu biedrības, Latvijas zobārstu asociācijas un Izglītības un zinātnes ministrijas pārstāvjiem, lai izskatītu jautājumu par zobārstu kvalifikācijas prasībām. Sanāksmes laikā tika panākta vienošanās par nepieciešamību veikt grozījumus Likumā.Likumprojekts 2010.gada 12.augustā tika nosūtīts Latvijas Ārstu biedrībai viedokļa sniegšanai. |
| 2. Sabiedrības līdzdalība projekta izstrādē | Likumprojekta izstrādes ietvaros:* par Likumprojektu kopumā notika konsultācijas ar Latvijas Ārstu biedrību, kas ir viena no ārstniecības personu profesionālajām organizācijām un pārstāv dažādu specialitāšu ārstu un zobārstu asociāciju viedokli;
* par tiesību normām, kas regulē zobārstu kvalifikāciju notika konsultācijas ar Latvijas Zobārstu asociāciju.

Konsultācijas notika gan telefoniski, gan sarakstes veidā, gan organizējot tikšanās klātienē. |
| 3. Sabiedrības līdzdalības rezultāti | Konsultāciju procesa rezultātā tika ņemti vērā Latvijas Ārstu biedrības izteiktie iebildumi un likumprojektā tika iekļauti attiecīgi papildinājumi un redakcionāli labojumi.Latvijas Ārstu biedrība un Latvijas Zobārstu asociācija atbalsta Veselības ministrijas izstrādātos grozījumus Likumā. |
| 4. Saeimas un ekspertu līdzdalība | Konsultācijas ar Saeimu nav notikušas. |
| 5. Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. Projekta izpildē iesaistītās institūcijas  | Projekta izpildi nodrošina Veselības ministrija |
| 2. Projekta izpildes ietekme uz pārvaldes funkcijām  | Nav attiecināms. |
| 3. Projekta izpildes ietekme uz pārvaldes institucionālo struktūru.Jaunu institūciju izveide | Nav attiecināms. |
| 4. Projekta izpildes ietekme uz pārvaldes institucionālo struktūru.Esošu institūciju likvidācija | Nav attiecināms. |
| 5. Projekta izpildes ietekme uz pārvaldes institucionālo struktūru.Esošu institūciju reorganizācija | Nav attiecināms. |
| 6. Cita informācija | Nav |

Veselības ministrs J.Bārzdiņš

05.01.2011 15:42

17993

L.Belševica

67876084, liene.belsevica@vm.gov.lv